આશા છે કે આવનારા વર્ષ ૨૦૧૯માં બે કરોડ ૪૫ લાખથી વધારે વિયરેબલ ડિવાઇસેસનું વેચાણ થશે. જેમાં વધારે સંખ્યા હેલ્થ ટ્રેકર જેવી ડિવાઇઝની હશે જે સ્વાસ્થ્ય અને ફિટનેસનું ધ્યાન રાખશે.ડિજિટલ ટેકનિક અને જુદી-જુદી રીતના સેન્સરના આધાર પર તૈયાર ડિવાઇઝ એ બતાવશે કે આપણુ સ્વાસ્થ્ય અને ફિટનેશ કેવાં છે? કયા અવયવોનાં કામ કેવાં છે, એની ક્ષમતા કેટલી છે, સાથે જ કાર્યદક્ષતા પણ તેનાથી જ ખબર પડશે. જો આપણે પૂર્ણ રીતે સ્વસ્થ રહેવું હોય તો કેવી જીવનશૈલી અપનાવી જોઈએ, લાઇફ સ્ટાઇલમાં કેવો બદલાવ જરૃરી છે, કઈ વસ્તુઓનો સમાવેશ કરવો, આ દરેક વાત લાઇફસ્ટાઇલ સ્ટ્રેટિજિસ્ટ કરશે. આવી નોકરીની તકો જલ્દી મળી શકે છે.